Vor ziemli genau 3 1/2 Wuche hani mi ja uf dae Weg gmacht vo Antigua nach San Pedro la Laguna. Det hani denn dae Raf troffe, dae Chris isch scho nueme det gsi, will er uf Mexiko muesse haet. Mir haend es mega friidlichs Hostel gha und haend eigentlich noed viel gmacht ussert eus vo eusere Schuelziit erholt. Viel Luet hani kenneglernt, vor allem Israelis. Mir haend teilwiis  dae ganzi Tag nur Charte gspielt, will mer total am Spiel Yaniv zerfalle sind. Zwuesched dure mal im schoene See go bade. Am Abig amel au in Usgang oder id Budhabar go Shisha rauche. Ein Tag bini denn mit em Raf in Chichicastenango gsi. Das isch dae groessti Maert in Guatemala. Es haet mer aber ueberhaupt noed gfalle. dLuet sind total anderst gsi und mega ufdringlich. Jedes zweiti Chind wo mer gseh haend isch cho go bettle. Dae Tourismus isch eifach zgross in Chichi. Ein Tag simmer denn au no in San Marcos  la Laguna gsi. Det bini ja au scho gsi, aber nur go Zmorgeesse vor es paar Wuche. San Marcos isch en mega spirituelle Ort und mer chan eigentlich noed viel anders mache als meditiere und Yoga. A dem Tag simmer denn aber go Felsespringe in San Marcos. Eine isch 4 Meter und eine 8 Meter. Han denn aber nach em 4 Meter so Ohreweh gha, dasi mi noed uf dae 8 Meter gwagt han. Uf jede Fall haets eus meega gfalle in San Marcos, isch wuerkli eifach traumhaft und deshalb haemer denn agfange mit dem Gedanke zspiele,  no e Wuche in San Marcos zverbringe und det Shiatsu-Massagetechnik zerlerne.